फर्जी अंकतालिका से लड़ा चुनाव, अखैपुरा सरपंच का निर्वाचन रद्द
भास्कर न्यूज |मानुपरा माचेड़ी
आमेरपंचायत समिति के अखैपुरा पंचायत सरपंच के निर्वाचन को गलत करार देते हुए न्यायालय ने उनको पद से हटाने के लिए आदेश पंचायत राज विभाग के उच्च अधिकारियों को भिजवाए हैं।
निर्वाचित सरपंच के खिलाफ स्थानीय निवासी एक महिला ने मामला दर्ज कराया था, जिसकी सुनवाई अतिरिक्त मुख्य महानगर मजिस्ट्रेट क्रम-3 के यहां चल रही थी। कोर्ट ने अखैपुरा में सरपंच पद पर निर्वाचित हुई प्रत्याशी बसंती देवी मीणा के निर्वाचन को रद्द कर दिया। अदालत ने यह आदेश फूला देवी मीणा की ओर से दायर चुनाव याचिका पर दिया।
याचिका में कहा गया कि बसंती देवी जनवरी 2015 के पंचायत राज चुनाव में सरपंच निर्वाचित हुई थी। इसके लिए उसने ऐसे स्कूल की अंकतालिका दस्तावेजों के साथ संलग्न की, जिसका अस्तित्व ही नहीं था। इसके अलावा उसने तय नियमों के अनुसार मियाद तीसरी संतान को भी जन्म दिया। मामले की पूरी सुनवाई के बाद कोर्ट ने बसंती देवी मीणा के निर्वाचन को रद्द करार दिया तथा इसकी अग्रिम कार्रवाई के लिए आदेश पंचायतराज विभाग को भिजवाए हैं।
bho_Deva bho_Deva hin_Deva hin_Deva hin_Deva